lflage/wiki-talks huggingface dataset:
Vita:Csörnyeföld

message: A táj szépsége, a szőlőhegyek és a környező erdők az év minden szakában kellemes túralehetőséget nyújtanak azoknak, akik szeretik a csendet, a kikapcsolódást. Az ide látogatók a 2 kilométerre található muraszemenyei bányatavaknál hódolhatnak a horgász- és vizisport szenvedlyüknek, a gasztronómia kedvelői a szőlőhegyek pincéiben kóstolhatják meg a gyöngyöző, kiváló minőségű, illatos fehér borokat és a hozzá illő helyi ételspecialításokat. 2000-ben megalakították a szervezett borutat, így az ott lévő, vendégszerető gazdák portáinak meglátogatásához szervezett kereteket is tudnak biztosítani. A falu központjában található korszerű, információs és számítógépes hálózattal rendelkező Teleház, az érdeklődők számára felvilágosítást nyújt a térség idegenforgalmi látványosságairól, programjairól. A község határán halad el az országos kéktúra útvonala. A település értékei a vörcsöki templom, a falu közepén az úgynevezett temető-dombon található templom és emlékmű, valamint a faluház könyvtárában megtekinthető Soós Lajos fafaragó munkáinak állandó kiállítása. A községben van a Kerka- és Muramenti Hegyközség és a Vörcsök Vadásztársaság központja, melyek előzetes programigényeket, konkrét ajánlatokat biztosítanak az érdeklődők számára.
Ezt a szócikkből kivettem – Holdkóros vita 2009. március 6., 21:52 (CET)
thread_title:  Idegenforgalom
Vita:Otkrityije Aréna

message: Ez az elnevezés valahogy nagyon nem stimmel (ha jól értem, amit nem értek); így van oroszul: Открытие Арена. A kifejezés jelentése Aréna avatás, vagy Aréna megnyítás, esetleg nyitott stadion. Valóban ez lesz a neve a stadionnak, ha kész lesz? Vagy csak a projektet becézik így, amíg nem találnak neki egy normális nevet? OsvátA Palackposta 2013. augusztus 17., 10:06 (CEST)
A csapatról szóló szócikkben meg ez a meglepő van: "A csapatnak sohasem volt saját stadionja". OsvátA Palackposta 2013. augusztus 17., 10:25 (CEST)
replies: text: :Az orosz wikipédia-cikk is ezt írja; utánanéztem. Akkor ez rendben van. Ők csak tudják... OsvátA Palackposta 2013. augusztus 17., 11:11 (CEST)

text: Azért én erre is figyelek . Tudtam, mit jelent, ezért futottam egy kanyart az orosz Wikipédián is. Ott találtam rá egy forrásra, ahol a stadion új nevét már így emlegetik – bármilyen furcsa is. – CFC vita 2013. augusztus 17., 10:34 (CEST)
A szó első jelentése a kinyitás, aztán a megnyitás a tűz nyitása is, mármint a „Tüzet nyiss!”, fontos jelentése még a felfedezés. A stadion konkrétan a támogató bankról kapta a nevét, ami Банк Открытие, http://www.openbank.ru/, ami talán a nyitottságra utalhat, vagy felfedezésre? Azért bankról neveztek már el bajnokságot, stadiont, de ilyenről!  --Sepultura vita 2013. augusztus 17., 10:56 (CEST)
Ezt észre sem vettem, bár nagyon felületes voltam. Így teljesen rendben van. – CFC vita 2013. augusztus 17., 11:19 (CEST)
A fentiektől függetlenül az "Aréna"-t átnevezem Arena-ra, ha nincs ellenvetés. Ez a szabályos alak. – Vadaro vita 2018. június 9., 17:41 (CEST)

text: Most látom, hogy máshol is "Aréna" van. Vajon miért? – Vadaro vita 2018. június 9., 17:43 (CEST)
thread_title:  Elnevezés
Vita:Az UEFA stadionkategóriái

message: Bár nem én tettem rá a sablont, pár szóban összefoglalom, mi a gond: a szócikk már nagyon elavult, az ötcsillagos stadionokkal szemben támasztott követelmények töredékét tartalmazza csak, és a többi Wikipédiához hasonlóan össze kellene vonni egy cikk alá a többi kategóriával történő összehasonlításával együtt, hogy átlátható képet adjon a különbségekről és jellegzetességekről. Így ez a cikk nem sokat ér már… – CFC vita 2011. június 10., 10:19 (CEST)
thread_title:  Átdolgozás
Vita:A Nemzet Sportolója

message: A szócikk írja:
1, "Egy díjazott halála esetén a többi kitüntetett egyhangú szavazással választ be egy másik sportolót."
2, "A Cím elnyerésére javasoltak listáját a sportigazgatási szerv vezetője a Kormány elé terjeszti. A Cím odaítéléséről a Kormány dönt."
A kettő egyszere nem lehet igaz. Talán át kellene írni, vagy nem? --Kerdezo vita 2011. október 31., 12:33 (CET)
Nemrég módosították a sporttörvény ezzel kapcsolatos részét, innen lehet első blikkre a bibi. Most nincs időm utánanézni, de majd este megpróbálom. Cassandro  Ħelyi vita 2011. október 31., 12:40 (CET)
Így van, az előző kormányok alatt a korábbi tagok választották az újat, de a mostani ezt szükségesnek látta a maga kezébe venni. Bináris ide Kelt: Wikipédia,  2011. október 31., 12:56 (CET)
thread_title:  melyik a jó
Vita:Érdi VSE Rögbiszakosztály

message: Nem világos, mikor és hogyan szűnt meg a szakosztály. Számomra az sem világos, hogy eredményei nevezetessé teszik-e?--Linkoman vita 2017. január 5., 21:29 (CET)
thread_title:  Lektorálandó, mert... 

message: Törlési megbeszélés eredményeképpen törölve. Gg. AnyÜzenet 2018. szeptember 10., 23:49 (CEST)
thread_title:  Törlési megbeszélés eredménye
Vita:Hegedűs István (öttusázó)

message: „Napközben anyámmal, aki kollégája volt, meglátogattuk és beszéltünk vele”
Ilyenek miért maradnak benne egy szócikkben??? - RepliCarter  Wormhole 2010. március 7., 00:05 (CET)
thread_title:  ???
Vita:Kassai Lajos

message: „Kelemen Zsolt munkássága nagyban hozzájárult ahhoz, hogy ősi kultúránk a társadalom széles rétegei számára elérhető legyen. Bemutatóiban egyszerre van jelen a virtuóz harci cselekmény és a hiteles megjelenés. Kelemen Zsolt számomra egy igazi gyöngyhalász.”Gondolatok a hagyományőrzésről című fejezet a Hun-magyar harcművészet (szerk. Kelemen Zsolt) című könyvben (2010), 262. oldal. -- Ulrich von Lichtenstein vita 2013. március 22., 09:20 (CET)
thread_title:  Kelemen Zsoltról 

message: Jelenleg még ez szerepel a szócikkben: „...majd rekonstruálta a honfoglalás kori magyar íjat...”
Ezzel szemben Kassai könyvében a következőket írja: „Cs. Sebestyén Károly fedezte fel, hogy a honfoglalás kori sírokból előkerült csontdarabok az íj markolatát és szarvát erősítették, majd Dr. Fábián Gyula rekonstruálta természetes anyagok felhasználásával az íjat. Szakítottam a hagyományos módszerrel, és azt mondtam, hogy nem az ősöket kell követni, hanem azt, amit az ősök követtek... Így hát, gondoltam, a külső legyen a régi, és használjuk fel a legmodernebb anyagokat és technológiákat. Elsőként gyártottam a világon sorozatban merevszarvú reflexíjakat.”
Kassai Lajos: Lovasíjászat Bp., 2003, 9. oldal.
- Ulrich von Lichtenstein vita 2015. január 24., 13:16 (CET)
replies: text: Szerkeszd bátran a cikket! --Sasuke88  vita 2015. január 24., 15:38 (CET)
thread_title:  Rekonstrukció
Vita:Kittenberger Kálmán

message: Lol. Ádám ✉ 2017. december 16., 11:53 (CET)
Üdv! Nem csak Balázs Dénes könyve szerint költözött 1920-ban Kittenberger Nagymarosra, hanem Fekete István Kittenberger élete könyv alapján is. És mivel ők személyes jóbarátok voltak, ez az adat szerintem teljes mértékben megbízható. Szóval én ezt módosítanám. "1948-ban a politikai hatalom félreállította. Még vadászfegyverét is elvették. Jövedelem és lakás nélkül maradt. Ekkor Kovács Ödönnek, Abesszíniában tragikus körülmények közt elhunyt vadásztársának családja adott neki szállást Nagymaroson, "
thread_title:  [[:en:wikt:kitten#English|Cicahegyi]] Kálmán
Vita:Magyar rögbibajnokságok végeredményei (1990–1999)

message: a 2018 áprilisában lefolytatott törlési megbeszélés eredményeképpen.– Szilas vita 2018. április 16., 09:21 (CEST)
thread_title:  A törlési megbeszélés eredménye: törölve
Vita:Veszprémi KSE

message: A kissé terjengős, laza stílust összeszedetté, lexikonszerűbbé kellene tenni. misibacsi*üzenet 2010. március 21., 18:37 (CET)
thread_title: lektor sablon

message: , : Véleményem szerint ezt a szócikket át kellene nevezni, mégpedig Veszprém KC névre, mint ahogy ez az RK Zagreb, vagy éppen az RK Celje esetében is van, ezzel elkerülhetnénk, hogy 2-3 évente mikor a klub névadó szponzort vált ezt is át kell nevezni, illetve a játékosok szócikkeit ellepik a zöld hivatkozások. A jelenlegi keretnél kijavítottam, de korábbi játékosoknál például szerintem nem helytálló azt feltüntetni, hogy teszem azt Éles József a Telekom Veszprém játékosa volt. Mit gondoltok?
Gerry89vita 2016. szeptember 25., 22:46 (CET)
replies: text: az elképzelést általánosságban véve is, hogy a kézilabdacsapat-szócikkek címéből hagyjuk el a névadó szponzort. Narnabi vita 2016. szeptember 26., 12:31 (CEST)

text: az átnevezést elvi szempontok miatt, bár a témakörhöz nem értek. misibacsi*üzenet 2016. szeptember 26., 17:34 (CEST)

text: - óvatosan ezzel, mert a csapat hivatalos neve Veszprémi Kézilabda Sport Egyesület :). Alapvetően támogatandó a kezdeményezés, de nagyon nehéz meghúzni a határvonalat egy Pick Szeged és egy évente változó nevű klub között (lásd Körmend alább). Jelenleg egyébként a Wikipédiában jelentős többségben uralkodó módszer a szponzorált név használata, egységesen kellene talán fellépni, de pl. az Egis Körmend esetében maga a klub kezdeményezte, hogy a szponzorált névre térjenek át a sokáig BC Körmend néven futó lapról. (Én magam hoztam létre a BC Körmendet, ahogy a PVSK-Panthers esetében is a szponzormentességet támogattam.) A Fotex és az MKB is évtizedes márkaneve lett a csapatnak, én elhalasztanám, maradjon Telekom, és ha legközelebb váltani kell, akkor legyen univerzális. Az Éles Józsefet érintő megjegyzést viszont visszautasítom, csúsztatás azt mondani, hogy a cikk azt sugallja, hogy ő a Telekom Veszprémben játszott, ez nem érv. vampeare vita 2016. szeptember 28., 21:52 (CEST)
, : a ti véleményetekre még kíváncsi vagyok
Gerry89vita 2016. szeptember 29., 12:48 (CET)
thread_title: Átnevezés
Vita:Rebarbara

message: Én úgy tudom hogy a Polygonales rend tagja a Polygonacea család.  ‎ 
Ez a Cronquist-rendszerban és néhány más régebbi rendszertanban valóban így volt, de a most „menő” APG II-rendszer másként sorolja be (lásd még: Polygonales). Üdv, SyP 2009. január 3., 19:19 (CET)
thread_title:  Vélemény
Vita:PVSK-Panthers

message: Nem értek egyet Mrszantogabor átnevezésével. A csapat hivatalos neve 2009 óta, vagyis 7 éve Pécsi VSK-Pannonpower, és nem véletlen, hogy ennek ellenére nem neveztem át. (Lásd pl. a Telekom Veszprém KC is hivatalos, mégis át lett nevezve az amúgy senki által sem Veszprém KSE-re.) Ugyan a PVSK esetében nincs évente szponzorcsere, de sok esetben van, és nem jó gyakorlat ilyen gyakran átnevezgetni a cikkeket. A vita örök, számos esetben fellángolt már, és nincs konszenzus a kérdésben, tehát van száz példa, ami az egyik, száz, ami a másikat támasztja alá, így végülis el lehet fogadni az új nevet, de ettől még nem értek egyet. vampeare vita 2016. december 21., 12:02 (CET)
replies: text: Belátom, Vampeare-nak igaza van, ezért vissza is neveztem a cikket. Remélem, hogy nem okoztam nagy kavarodást. Boldog és békés ünnepeket! üdv: MrszantogaborNyomd itt 2016. december 21., 15:43 (CET)
replies: text: :Köszönöm! :) Sok szempontból igazad van, és tök jó, hogy munkálkodsz a pécsi szócikkek jobbá tételén! És külön öröm, hogy vannak, akikkel lehet érveket váltani és közös nevezőre jutni! :) vampeare vita 2016. december 21., 16:53 (CET)
thread_title:  Átnevezés
Wikipédia-vita:Sportműhely/Kiemelt szócikkek

message: Ezeket a szócikkeket nem a Sporműhely készítette. Ezt illene feltűntetni - Csurla vita 2009. január 3., 20:54 (CET)
replies: text: ez sehol sincs írva, h mi készítettük. úgy van írva, hogy sport témájú cikkek a magyar wikipédián. ez véleményem szerint egyáltalán nem fedi az állításod... mivel most 2 cikkünk is kiemeltszavazáson van, lesz olyan rész, h a műhely kiemelt cikkei. –  Mdönci  csak okosan!  2009. január 9., 22:22 (CET)
replies: text: :Érdemes lenn, úgy meg említeni, a kiemelt szócikkeket, hogy melyik műhely készítetette. Ennek számos előnye is van és így lenne illő. Én csak erre gondoltam - Csurla vita 2009. január 10., 13:09 (CET)
replies: text: ::értem, tudod, melyik melyik műhely munkája? –  Mdönci  csak okosan!  2009. január 10., 14:24 (CET)

message: Véleményem szerint a felsorolást és egyes szócikkeket is frissíteni kellene (pl Huntelaarét mindenképp), hogy maradhasson a csillag. - Gerry89vita 2017. január 19., 18:49 (CET)
thread_title:  karbantartás
Vita:Novák Előd

message: "Miközben kiemelten foglalkozik a Jobbik programja a gazdasági visszaélések és az adókerülés elleni harccal, a párt vezetői több olyan cégben is érdekeltek, amelyek kisebb-nagyobb mértékben megsértik az adó- és számviteli szabályokat. Adóhátralék miatt folyik eljárás Novák Előd alelnök és Schön Péter gazdasági igazgató cége ellen, de Novák szerint ez magánügy, amiről nem szívesen beszél. Novák cégénél egyéb furcsaságokat is találtak az APEH ellenőrei, például olyan címre volt bejegyezve, ahol a lakók nem is hallottak a cégről.
Novák cége ellen is végrehajtás indult......"
forrás: http://www.origo.hu/itthon/valasztas2010/kampanynaplo/20100330-vegrehajtasok-es-elmaradt-beszamolok-ovezik-a-jobbik-mediacegeit.html

message: Azt miért nem írtátok bele, hogy pofánverte a Tomcat? 
Tomcat vitarendezési módszerei nem tartoznak a Wikipédia gyűjtőkörébe. Alensha 2011. június 23., 23:55 (CEST)
thread_title:  Tomcat
Vita:IPod touch

message: A kép jogtisztaságát illetően kétségeim vannak. – Burrows vita 2009. január 3., 23:09 (CET)
"Funkcionalitása nem merül ki a zene és filmlejátszásban, Wi-Fi-képes, így beépített Safari webböngészővel és az iTunes-ból vásárolható különböző programokkal igazán sokoldalú társsá válik." Eléggé reklámízű... – liteoner1vita 2009. február 8., 17:27 (CET)

message: A '4. Generáció' bekezdés egy webes bolt oldaláról származik: http://www.iwant.hu/kategoria/ipod/ipod-touch.html – "iPod Touch 4.gen. 8GB" rész
Az 'iTunes' és a 'Funkciók' szakasz innen való: http://appleipodtouch.mindenkilapja.hu/html/24356600/render/funkciok – tiszta, természetes copypaste!
A 'Két kamera, két nézet' szakasz innen való: http://stylebolt.hu/bolt/ipod/ipod-touch.html – egy kicsit át lett írva a szöveg, de a reklámjelleg megmaradt.
Talán még további gyöngyszemek is bujkálnak benne! Pkunkpošta 2013. október 3., 20:04 (CEST)
Ez egy összefésülésből származik, kivettem mindent, ami akkor került bele (eleve nem semleges volt a megfogalmazás, forrásolatlan). – Matthew (hűtőszekrényajtó)  2013. október 3., 20:48 (CEST)
thread_title:  Másolmányok
Vita:Darwin-díj

message: „Az a férfi is pályázhat a címre, aki működő kézigránátokkal kezdett el zsonglőrködni - balszerencséjére.”
Ez a mondat a Híres díjazottak című fejezetben szerepel. Akkor most díjazott volt az illető, vagy csak esélyes volt a díjra? Ugyanebben a fejezetben az alábbi két idézet esetében sem egyértelmű, hogy díjazottak-e az érdekeltek. Amennyiben igen, akkor meg kéne adni a pontos évszámot is. Mivel a díj nem olyan régi, ezek az adatok nyilván felderíthetők.
„Egy Marino Malerba nevű orvvadász lelőtt egy, a feje fölött kiálló sziklán lévő szarvast. Pechére az állat rázuhant, és a vadász belehalt.
Hasonló módon ügyes volt az a Sri Lanka-i férfi, aki magasfeszültségű trafóról próbált rágyújtani a cigarettájára. Az áram természetesen agyoncsapta.”
Filmfan vita 2009. január 4., 09:53 (CET)
P. S.: Magát a díjat inkább nem kommentálnám részletesebben, kitalálója valószínűleg csak azért nem kapta meg, mert nem halt bele az ötletébe. Amúgy Darwin elméletétől szerintem ő sem állhat olyan nagyon távol.
Természetesen Darwin nem állította, hogy az ember a majomtól származna. Kiveszem a hülyeséget. SyP 2009. január 4., 10:22 (CET)
thread_title: Észrevételek
Vita:Gellénháza

message: Mióta szokás tréfából feltenni a Facebook-ra egy gyászjelentést? – Holdkóros vita 2017. december 25., 05:01 (CET)
replies: text: Egyébként, hogyan lehet valaki polgármester, aki már meghalt? – Holdkóros vita 2017. december 25., 05:04 (CET)
Valaki azt állította, hogy tréfa volna? Íme egy nem facebook-szerű hivatkozás: . Hungarikusz Firkász Ide írkássz! 2017. december 25., 05:06 (CET)
Természetesen nem lehet egy elhunyt regnáló polgármester. De ilyesmit sem állított senki. Ha elhunyt, akkor -- feltehetően -- az új polgármester választásig az alpolgármester veszi át a hivatalát (bár én nem értek a politikához, de így tartom logikusnak). Vagy azt kell beírni az infoboxba, hogy ki lett most a (megbízott??) polgármester, vagy évszámokkal jelezni, hogy mettől meddig volt az elhunyt polgármester. Ez ki is fejthető esetleg a szócikkben. De a település infoboxába nincs helye. Hungarikusz Firkász Ide írkássz! 2017. december 25., 05:12 (CET)
Alternatív megoldásként még a Megjegyzések szakaszba egy refes megjelenítéssel lehetne felvinni. Hungarikusz Firkász Ide írkássz! 2017. december 25., 05:14 (CET)

text: Feltételezem, hogy van valami jogszabály a következő választás(eredményé)ig a helyettesítésről. Automatikusan az alpolgármester kerül a helyébe, ha jól tudom. – Holdkóros vita 2017. december 25., 05:26 (CET)
thread_title:  Facebook-tréfa lenne? 

message: A megadott linken a 2010-es választás eredménye olvasható — méghozzá meglehetősen nehezen: 
"Gell�nh�za telep�l�si v�laszt�s eredm�nyei
Polg�rmester v�laszt�s:
A polg�rmester
Farkas Imre J�zsefn�
F�GGETLEN
jel�lt lett – Holdkóros vita 2017. december 25., 05:17 (CET)
Itt van olvashatóan. Bár ez 2014-es, de hátha ezen keresztül elérhető a korábbi is.... Hungarikusz Firkász Ide írkássz! 2017. december 25., 05:20 (CET)
thread_title:  A 2010-es választás szerint.... 

message: A Zala megyei falvak kb. háromnegyedében működik polgárőrség. Nem feltétlenül szükséges mindenhol megemlíteni. A bevezetésben különösen nem. – Holdkóros vita 2017. december 25., 05:29 (CET)
thread_title:  Polgárőrség
Vita:Gősfa

message: Kitettem egy lektorsablont, mert elég zavaros az a szakasz. „Kerületi lakotthely”? Mi az? Miért van Angélamajor két mondatban kétféleképpen írva? A „közút” gondolom, a szilárd burkolatú utat akarta jelenteni, de az nem hiszem, hogy ugyanaz. Ja és a Sárvíz az biztosan folyó? Zerind üzenőlap 2014. április 28., 12:47 (CEST)
thread_title:  Lektor-szakasz
Vita:Gyűrűs

message: 'A község nyugodt, dimbes-dombos környezete rabul ejti a látogatót. A községben Vörös József Lovardája várja a lovaglásra, lovaskirándulásra, sétakocsikázásra, lovas-íjász bemutatóra vágyó turistákat. Őshonos magyar lófajtái Európa-hírüek." 
Majdnem szó szerint a lovarda.freeblog.hu-ról került a szócikkbe... Itt talán inkább elfér. – Holdkóros vita 2009. május 16., 00:40 (CEST)
thread_title:  Idegenforgalom
Vita:Homokkomárom

message: Békesség Nektek!
Lefényképeztem a homokkomáromi kegytemplomban a kegykép alatt lévő kis kézírásos táblát. Ennek tanúsága szerint - a neten erre-arra föllelhető tölgyfás források egy részével (igen, még magának Homokkomáromnak a honlapján olvashatókkal, és Nagyvőfély oldalán láthatókkal is) szöges ellentétben, másokat (pl. Nyolc Boldogság Katolikus Közösség) pedig nem cáfolván, de nem is megerősítvén - a képet egy hársfa gyökerei között találták.
Van abban a templomban, ahogy belépünk, bal kéz felé a falon három festett blokk az orgona magasságában. A bejárathoz legközelebbi leírja a kép és az ereklye igen rövid történtét, cseppet sem ellenkezvén azzal a szöveggel, ami az oltárkép alatt olvasható. A második, a középső, az I. és a II. vh-ban elesetteknek állít emléket. A harmadik, mely az oltárhoz legközelebb találtatik, meséli el a falu történetét, szintén dióhéjban. Az oltár mellett egy gyökérkereszt látható: a leírás tanúsága szerint annak a fának a gyökeréből, amelyik alatt a Mária-képet a templom alapjának ásásakor megtalálták. Ennek a fának a helyén van ma a főoltár.
Mindezeket ottjártamkor lefényképeztem, a képeket szívesen közreadnám. – Winterrose vita 2010. augusztus 29., 19:14 (CEST)
F%C3%A1jl:Homokkomarom_templeinner_left.jpg
F%C3%A1jl:Homokkomarom_oficon_ofrelic_onwall.jpg
F%C3%A1jl:Homokkomarom_ww_forheroes.jpg
F%C3%A1jl:Homokkomarom_story_onwall.jpg
F%C3%A1jl:Homokkomarom_icon_and_relic.jpg
F%C3%A1jl:Homokkomarom_below_icon.jpg
F%C3%A1jl:Homokkomarom_lindencross.jpg
thread_title:  Kép a fában
Vita:A Totál Dráma Sziget epizódjainak listája

message: Azonnali, mint a huzat. Ne szórakozzunk már a szavazással... Mamirendelő 2009. január 4., 11:11 (CET)

message: Csak egy felsorlás, az is angolul. Nem igaz, hogy nincs ezeknek magyar címe. Pl.: én semmivel nem lettem okosabb, mert nem tudok angolul. Sőt, a cikkírónak írógépszöveget sikerült beállítani (ami amúgy se szokás), de további formázást képtelen volt csinálni. Már elkezdtem formázni, de közben rájöttem: ennek így semmi értelme nincs. Krisztián üzenet 2008. december 31., 14:14 (CET)
*Abszolúte nincs!  – OrsolyaVirágHardCandy 2008. december 31., 21:32 (CET)
* Nincs bizony! – szalax vita 2008. december 31., 21:45 (CET)
* per többiek. Cassandro  Ħelyőrség 2009. január 1., 21:03 (CET)
* ++ – Texaner vita 2009. január 1., 22:30 (CET)
thread_title:  [[A Totál Dráma Sziget epizódjainak listája]]
Vita:Kányavár

message: A Kányavár-Nagykanizsa távolság előbb 27 km-ben volt megadva, Szerkesztő:Lali901207 átírta 38 km-re, az utvonalterv.hu szerint pedig 49-50 km. Ezt valahogy pontosítani kéne. - RepliCarter  Wormhole 2010. február 4., 12:34 (CET)
A felvetett távolsággal kapcsolatban: az utvonalterv.hu valóban 49,6 km-t ír, igaz autópálya használattal. Én a maps.google.com oldalon néztem ahol 38,5 km a legrövidebb út.
De ha már nem összeegyeztethető a két útvonalkereső eredménye, le van mérve a távolság autóval kb 38 km Bázakerettye-Borsfa-Sormás útvonalon.
Az adatot pontosítani fogom.
– Lali901207 vita 2010. február 4., 14:05 (CET)
replies: text: Köszönöm. - RepliCarter  Wormhole 2010. február 7., 00:08 (CET)
thread_title:  Távolság
Vita:Kisbucsa

message: Az erdőkkel övezett nyugodt és szép környezet lehetőséget ad az év bármely szakában kirándulásokra, az erdők világának megismerésére. A Szévíz-medence értékes tőzegkincset rejt, melynek kiaknázása jelenleg is folyik. A bányaterületen vízívilág számos növény- és állatfaunája honos. A felhagyott bányatavaknál egyre többen hódolnak a horgászat nyújtotta örömöknek. A táj különleges szépsége a partokat övező füzek és nyárfák érintetlen harmóniája. A homokbányában a Pannon-tenger üledékének maradványai lelhetők fel. A táj vadászati szempontból kiemelkedő jellegű, nagy- és apróvadakban egyaránt gazdag. Erdők és mezők gyümölcseit, a különböző gomba fajokat tömegesen szedhetik a gombát jól ismerők. A mezei és erdei földutak kiváló lehetőséget nyújtanak a túrakerékpározást és motorozást kedvelőknek. --Holdkóros vita 2016. január 16., 18:05 (CET)
thread_title:  A településről
Vita:Külsősárd

message: :Kivágtam, mert aligha közérdekű információ.
replies: text: "Ördög Ferenc hetési személynév vizsgálatai szerint (1970) Külsősárdon előforduló családnevek a következők: Bazsika 5, Berke 1, Bogárdi 1, Boncz 1, Cséh 3, Domján 2, Dömötör 2, Gasparics 6, Gerenda 1, Hajdu 2, Hepe 1, Horváth 2, Hosszu 4, Kancsal 3, Kovács 3, Kozma 2, Lujber 1, Major 2, Nagy 3, Netter 1, Szabó 2, Szőke 3, Tánczos 3, Török 2, Treiber 5, Tüske 7, Zvér 5.
Belsősárdon előforduló családnevek: Bedő 4, Darabos 2, Fehér 3, Hajdu 2, Hermán 4, Horváth 2, Huzián 3, Jakab 3, Joós 3, Kerekes 8, Király 2, Kóbor 1, Kozma 3, Kulcsár 3, Lapath 6, Markotán 2, Nagy 3, Németh 4, Papp 1, Sibet 2, Soós 1, Szőke 2, Tánczos 2, Tompa 5, Tüske 7, Varga 3, Vida 5, Völgyi 2.
Külsősárdi családok jelenleg (2008.): Ásztai 1, Bali 1, Bazsika 2, Bálint 1, Bekő 1, Berke 1, Boncz 1, Cséh 1, Darvas 1, Gasparics 2, Gáspár 1, Gergő 1, Hosszu 1, Kancsuka 1, Kaszás 1, Kovács 3, Kozma 2, Nagy 3, Pálfi 1, Ragoncsa 1, Szente 1, Takács 1, Tánczos 1, Tüske 4, Völgyi 1."

text: Innen már csak egy lépés, hogy ki a Tüske család 7 tagja, név, születési dátum stb. szerint. Köszönöm, nem kérjük.--Linkoman vita 2009. április 15., 11:32 (CEST)
thread_title: Családnevek statisztikája

message: A(z egyik) legkisebb település terület szerint. Alfa-ketosav vita 2019. szeptember 25., 18:25 (CEST)
thread_title:  Érdekesség
Vita:Murarátka

message: (A szócikkből átmásolva ide): Murarátka igazi vonzerejét értékes környezete, a természeti táj szépsége, érintetlensége, a településen élő emberek kedvessége, vendégszeretete jelenti. Hegyi kápolnája mellől csodálatos kilátás nyílik a Mura völgyére.– Holdkóros vita 2009. március 7., 20:59 (CET)
thread_title:  Vendégszeretés